b'\n_START_ARTICLE_\nGeorgij Arsenijevi\xc4\x8d Emmanuel\n_START_SECTION_\n\xc5\xbdivljenje\n_START_PARAGRAPH_\nMed veliko patriotsko vojno se je odlikoval tako, da je bil 26. decembra 1812 povi\xc5\xa1an v generalmajorja. Za zasluge v bitki za Pariz je bil 27. marca 1814 povi\xc5\xa1an v generalporo\xc4\x8dnika. Po vrnitvi v Rusijo je postal poveljnik 4. dragonske divizije._NEWLINE_25. junija 1825 je postal vrhovni poveljnik kavka\xc5\xa1kih enot in guverner Kavkaza. Med rusko-tur\xc5\xa1ko vojno (1828-29) je bil julija 1828 povi\xc5\xa1an v generala konjenice._NEWLINE_Leta 1829 je organiziral in vodil prvo rusko znanstveno ekspedicijo na Elbrus, zaradi \xc4\x8desar je postal \xc4\x8dlan Ruske akademije znanosti.'